CELEX: 31995R2526
Language: hr
Date: 1995-10-27
Title: Uredba Komisije (EZ) br. 2526/95 od 27. listopada 1995. o izmjeni Uredbe (EZ) br. 1439/95 o utvrđivanju detaljnih pravila za primjenu Uredbe Vijeća (EEZ) br. 3013/89 u pogledu uvoza i izvoza proizvoda u sektoru ovčjeg i kozjeg mesa

03/Sv. 008
            
            
               HR
            
            
               Službeni list Europske unije
            
            
               150
            
         31995R2526
   
               L 258/48
            
            
               SLUŽBENI LIST EUROPSKE UNIJE
            
            
               27.10.1995.
            
         
      UREDBA KOMISIJE (EZ) br. 2526/95
   od 27. listopada 1995.
   o izmjeni Uredbe (EZ) br. 1439/95 o utvrđivanju detaljnih pravila za primjenu Uredbe Vijeća (EEZ) br. 3013/89 u pogledu uvoza i izvoza proizvoda u sektoru ovčjeg i kozjeg mesa
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 3013/89 od 25. rujna 1989. o zajedničkoj organizaciji tržišta ovčjeg i kozjeg mesa (1), kako je zadnje izmijenjena Uredbom (EZ) br. 1265/95 (2), a posebno njezin članak 9. stavak 2. i članak 12. stavak 4.,
   budući da se Uredbom Komisije (EZ) br. 1439/95 od 26. lipnja 1995. o utvrđivanju detaljnih pravila za primjenu Uredbe Vijeća (EEZ) br. 3013/89 u pogledu uvoza i izvoza proizvoda u sektoru ovčetine i kozetine (3), kako je zadnje izmijenjena Uredbom (EZ) br. 2416/95 (4), zahtijeva podnošenje dozvole pri izvozu proizvoda u sektoru ovčjeg i kozjeg mesa; budući da je iskustvo upravljanja sustavom izvoznih dozvola pokazalo da podnošenje ove dozvole stvara neproporcionalno veliko administrativno opterećenje posebno imajući na umu male količine koje se izvoze iz Zajednice; budući da je stoga prikladno izbrisati ovaj zahtjev;
   budući da se Uredbom (EZ) br. 1439/95 također utvrđuje popis nadležnih tijela u zemljama izvoznicama koja su ovlaštena za izdavanje dokumenata o podrijetlu; budući da je Poljska promijenila nadležno tijelo ovlašteno za izdavanje tih dokumenata, počevši od 15. studenoga 1995.; budući da je stoga potrebno izmijeniti Prilog I. Uredbi;
   budući da su mjere predviđene u ovoj Uredbi u skladu s mišljenjem Upravljačkog odbora za ovce i koze,
   DONIJELA JE OVU UREDBU:
   Članak 1.
   Uredba (EZ) br. 1439/95 mijenja se kako slijedi:
   
               1.
            
            
               Članak 3. briše se.
            
         
               2.
            
            
               Članak 19. stavak 4. briše se.
            
         
               3.
            
            
               U Prilogu I., točka 11. zamjenjuje se s:
               „Poljska: Polski Zwiazek Owezarski”.
            
         Članak 2.
   Ova Uredba stupa na snagu na dan objave u Službenom listu Europskih zajednica.
   Ona se primjenjuje od 15. studenoga 1995.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. listopada 1995.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 289, 7.10.1989., str. 1.
   
      (2)  SL L 123, 3.6.1995., str. 1.
   
      (3)  SL L 143, 27.6.1995., str. 7.
   
      (4)  SL L 248, 14.10.1995., str. 28.